Държавен вестник, бр. 21, 2025 г., стр. 3

БРОЙ  21	
Д Ъ Р Ж А В Е Н  В Е С Т Н И К 	
СТР.  3  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ВЪТРЕШНИТЕ РАБОТИ
ПРАВИЛНИК
за устройството и дейността на Института по 
психология на Министерството на вътреш­
ните работи
Раздел I
Общи положения
Чл. 1. Този правилник урежда устройство­
то и дейността на Института по психология 
на Министерството на вътрешните работи 
(ИП – МВР).
Чл. 2. Дейността на ИП – МВР, се осъ­
ществява в съответствие с действащото 
законодателство и вътрешноведомствените 
актове в МВР.
Раздел II
Дейности
Чл. 3. (1) Институтът по психология на МВР:
1. изготвя личностен и поведенчески анализ 
на оперативно интересни лица и провежда 
криминално-психологични изследвания за 
подпомагане на органите на досъдебното про­
изводство и на органите на МВР, извършващи 
оперативно-издирвателна дейност;
2. изготвя психологични и съдебно-психо­
логични експертизи;
3. осъществява медиация и психологични 
интервенции при управление на кризисни 
ситуации, застрашаващи националната сигур­
ност, обществения ред, сигурността и живота 
на гражданите;
4. извършва изследвания за установяване на 
психологична пригодност за държавна служба;
5. извършва психологична профилактика, 
индивидуално и семейно консултиране;
6. извършва дейности по управление на 
стреса след критични инциденти;
7. осъществява специализирана психоло­
гична подготовка;
8. извършва организационна диагностика 
и консултиране и емпирични психологични 
изследвания;
9. провежда индивидуални психодиагнос­
тични изследвания;
10. създава, адаптира и въвежда нови мето­
дики, критерии и стандарти за индивидуална 
и организационна психодиагностика.
(2) Директорът на ИП – МВР, утвърждава:
1. методически ръководства за дейностите 
по ал. 1, т. 1, 3, 5 – 9;
2. методиките по ал. 1, т. 10.
Чл. 4. За изпълнението на дейностите по 
чл. 3 ИП – МВР:
1. поддържа база данни и регистри, свър­
зани с изпълнението на дейности по психо­
диагностика, психологична профилактика, 
индивидуално и семейно консултиране и 
криминално-психологични изследвания; 
2. осъществява сътрудничество с научни 
институти и висши училища, както и с други 
юридически лица извън системата на МВР;
3. развива и популяризира добри психоло­
гични практики чрез разработване на анали­
тични, методични и дидактични материали; 
4. участва в конференции, семинари и други 
научни форуми; 
5. провежда стажантски програми за сту­
денти от висшите учебни заведения; 
6. участва в изготвянето на нормативни и 
вътрешноведомствени актове;
7. изпълнява проекти, финансирани или 
съфинансирани със средства от Европейския 
съюз и други източници.
Раздел III
Структура и функции
Чл. 5. (1) Структурата на ИП – МВР, 
включва отдели и сектори.
(2) Отделите са:
1. отдел „Оперативна психология“;
2. отдел „Психологично консултиране и 
профилактика и специализирана психологична 
подготовка“;
3. отдел „Професионална психодиагнос­
тика“;
4. отдел „Административен“.
(3) Секторите към отдел „Оперативна 
психология“ са:
1. сектор „Криминална психология“;
2. сектор „Психологична лаборатория – 
Благоевград“;
3. сектор „Психологична лаборатория – 
Бургас“;
4. сектор „Психологична лаборатория – 
Вар­на“;
5. сектор „Психологична лаборатория – 
Монтана“;
6. сектор „Психологична лаборатория – 
Плевен“;
7. сектор „Психологична лаборатория – 
Пловдив“.
(4) Секторите към отдел „Психологично 
консултиране и профилактика и специализи­
рана психологична подготовка“ са:
1. сектор „Консултативна психология и 
специализирана психологична подготовка“;
2. сектор „Психологично осигуряване на 
структури на МВР“.
(5) Секторите към отдел „Професионална 
психодиагностика“ са: